Foto: AP Photo/Fareed Khan Pokiston aviatsiya rahbariyati mamlakat ustidan parvoz qilish borasidagi taqiq muddatini yana bir kunga uzaytirdi Bu haqda Pokiston fuqaro aviatsiyasi boshqarmasi saytida xabar qilindi. Shu bilan birga, mamlakatning to‘rt aeroporti tijorat parvozlarini cheklangan rejimda amalga oshirmoqda. Bular Peshovar, Kvetta, Karochi, Islomoboddagi aeroportlar bo‘lib, ular 1 mart kuni tegishli ruxsatnomani olgan. Pokiston havo sarhadi Hindiston bilan keskinlik yuzaga kelgani sababli 27 fevral kuni yopilgandi. Vaziyat keskinlashishiga Jammu va Kashmir shtatida hind harbiylariga hujum qilinishi sabab bo‘ldi. 45 kishining hayotiga zomin bo‘lgan mazkur hujum uchun javobgarlikni "Jayishi Muhammad" guruhi o‘z zimmasiga olgan.